د عمران خان په پلوۍ د زلمي خلیلزاد د وروستیو څرګندونو په غبرګون کې دپاکستان وتلي خبریال سلیم ساپي پخپل یو کالم کې لیکلي دا وخت زلمي خلیلزاد نه خو کومه سرکاري عهده لري اؤ نه یې دپاکستان په څېر هیوادونو سره څه کار شته خو دعمران خان دحکومت ړنګیدو نه وروسته په حیرانوونکي ډول هغه پاکستان ته په پټه سفر کړی ؤ اؤ دلته یې په بني ګاله کې عمران خان سره ځانله په ځانله د دریوؤ ساعتو اوږده لیدنه کړې ده۔

سلیم ساپي دعوه کړې ده چې عمران خان په دغه سفر کې دپاکستان دهغه وخت دپوځ سرلښکر جنرال قمر باجوه سره هم لیدلي وؤ اؤ په هغه یې ټینګار کړی ؤ چې عمران خان سره روغه جوړه وکړي۔

سلیم ساپي پخپل کالم کې لیکلي چې اوس دپشي کردار اداکولو پځای زلمی خلیلزاد دعمران خان په پلوۍ په ډاګیز ډول میدان ته راغلی دی اؤ "داسې ټویټ یې کړی لکه چې هغه عمران خان نه بلکې علي امین ګنډاپور وي"

دښاغلي ساپي په وینا عمران خان تل ویلي چې حکومت یې امریکې نسکورک ړی خو دهغه په ملاتړ کې اوس چین یا روس نه بلکې دامریکایي اسټبلشمنټ کردار مخې ته راغلی دی